Pauls Polsons
Pauls Emīls Polsons (zviedru: Paul Emil Påhlson; 1882. gada 14. oktobris — 1961. gada 29. maijs) bija Somijas zviedru cilmes virsnieks. Pirmā pasaules kara sākumā 1915. gadā kopā ar citiem somu brīvprātīgajiem nelegāli ieradās Vācijā, kur pēc militārās apmācības 1916. gadā iedalīts somu jēgeru bataljona 1. rotas sastāvā. 1918. gadā piedalījās Somijas pilsoņu karā. 1919. gadā somu brīvprātīgo vienības Ziemeļu zēni sastāvā piedalījās Igaunijas un Latvijas brīvības cīņās. Apbalvots ar Lāčplēša Kara ordeni. Ziemas kara laikā 1940. gadā atkal mobilizēts Somijas karaspēkā.